Yann-Bêr Kalloc'h
Yann-Bêr Kalloc'h a oa ur skrivagner hag ur barzh hag a skrive e brezhoneg. Ganet eo bet d'an 21 a viz Gouhere 1888 en Enez Groe (Mor-Bihan) ha marvet eo war an talbenn en Urvillers e Kanton Moÿ-de-l'Aisne en Aisne (Bro-C'hall) d'an 10 a viz Ebrel 1917 e-pad ar Brezel-bed kentañ. Brudet eo da gentañ-penn evit e zastumad barzhonegoù Ar en deulin (Àr an daoulin).

Soñjoù a-zivout ar Brezel Bras 
Yann-Bêr Kalloc'h, ne oa ket Abeozen. Ne oa ket ur peoc'hgarour anezhañ kerseet gant ar brezel. Kavet e vez aroudennoù brezelour en e skridoù.

 "Waraok, Kelt mat! Ha tenn ha sko! Kouezh mar kouezezh, 'vit ar vro eo! Met sko, sko, sko! O breur, sko! Hep ehan, hep diskuizh, hep truez, tan dezhañ! Lazh ha tag, p'en deo ret! O breur lazh! Bez ar frailh hag a val, ar garreg hag a flastr, ar gurun a freuz, ar mor a veuz: bez ar C'hadour. Dalc'h koun e oa da gourdadoù kaored divent a grene Germania dirak sell o lagad."

Lec'h e varv 
 

"Maruet (...) etal Urvillers" hervez e vez e bered Groe ha douaret e Cerizy (Aisne), met hervez an div fichenn hiniennel savet diwar e benn gant ant al lu gall e vefe marvet e Cerizy (Aisne) pe e Cerisy (Somme). E rejimant a servijas en Oise hag en Aisne e 1917. E bro Cerizy (Aisne) edo e penn-kentañ miz Ebrel 1917. Douaret e voe e Cerizy (Aisne).
Adkavet e voe e laour e miz Mae 1923. Douaret e voe en-dro e Groe e miz Gouere 1923.

Oberennoù

Barzhoniezh ha kanaouennoù

 Mem bro (1900)
 Mor du (1900)
 Plaintes (1902)
 L'orphelin de la côte (1902)
 La dernière parole de Jésus (1902)
 Ker-Is (avril 1902)
 Les filles de Groix (1902)
 Ar mor (1902)
 La légende de Sainte Catherine (1904)
 Le prêtre (1904)
 Barde et prêtre (1904)
 Au son de la harpe (1904)
 Hirvoud (1905)
 Dihunamb ! (1905)
 Sant Eugen (1905)
 Huneeh (1905)
 Kan-Bale er chouanted (1905)
 Au grand outrage 1906
 Mon île adorée (1906)
 Gourhemen a houil mat (1907)
 Kenevo soudard Breih (1907)
 Complainte de M.Noël (1907)
 Gouil mat ! (15 août 1907)
 Nendeleg en harlu (1907)
 Er voraerion (1908)
 Merhed Groai (1908)
 En eutreu Uzel, person Groé (1695-1717) (1909)
Ar en deulin / War an daoulin (barzhaz gourfennet e 1913, embannet goude ar brezel e 1921)
 Les P'tits Poilus de 1915 (1915)

Pezhioù-c'hoari
Er Flamanked (1906)
En Neu Veuer / An Daou Vezvier (1906)
Pardonet d'emb hun Offanseu (1909)

Skridoù arall
(en galleg alies)

 Étude sur la Boussole Bretonne (1910)
 Au barde-rieur (1911)
 Les tueurs du Breton (1911)
 Les Pêcheurs Bretons en Mauritanie (1913)
 Lettres de Yann-Ber Kalloc'h à sa mère, en Etudes Celtiques n°31, 1995, pj. 225-259

Dave ha notennoù

Liamm diavaez
 Oberennoù Yann-Bêr Kalloc'h war Daskor (peurunvan)

Emsav Breizh
Barzhed Breizh
Meneger ar skrivagnerien
Skrivagnerien marvet er Brezel-bed kentañ
Ganedigezhioù 1888
Marvioù 1917
Izili ar C'hoursez